EkBass/fiwiki-20250220-pages-articles huggingface dataset:
Hasan Dağı

Hasan Dağı on Turkissa sijaitseva kaksihuippuinen kerrostulivuori. Läntisen korkeamman huipun, Ison Hasan Dağın korkeus on 3 253 m ja itäisen matalamman, Pienen Hasan Dağın korkeus 3 069 m. Hasan Dağin kohoaa noin kilometrin ympäröivää ylätasankoa korkeammalle. Tulivuori on purkautunut 6 960±640 eaa., sekä joidenkin arvioiden mukaan 6 200 eaa., alle 6 000 vuotta sitten ja alle 3 000 vuotta sitten.Kuzucuoğlu, Çiner & Kazancı 2019, s. 557. Tulivuoresta noin 130 kilometriä kaakkoon sijaitsevalla neoliittisella Çatalhöyükin löydöspaikalta on kalliomaalaus, jonka on esitetty olevan maailman vanhin tunnettu kartta. Tämä noin 6 600 eaa. tehty maalaus esittää tulkinnan mukaan kaksihuippuisen Hasan Dağın räjähdysmäistä tulivuorenpurkausta. == Lähteet == == Aiheesta muualla == *Hasan Dagi (uib.no) Luokka:Turkin tulivuoret Luokka:Aksarayn maakunta
Christer Lystad

Christer Lystad (s. 13. heinäkuuta 1972) on norjalainen jääpalloilija. Hän on edustanut urallaan Norjan pääsarjan seuroista Sarpsborgia ja Stabækia, Ruotsin pääsarjan seuroista IFK Motalaa, Karlstadin IF Bolticia ja BS BolticGötaa, Västerås SK:ta ja sekä Venäjän pääsarjan Krasnogorskin Zorkia. Lystad oli yhdessä Pål Hanssenin kanssa ensimmäiset norjalaiset, jotka pelasivat Venäjän pääsarjassa. Vuoden 1998 Ruotsin Allsvenskanin loppuottelussa hän oli voittamassa Ruotsin mestaruutta Västeråsin riveissä numeroin 6-4 Sandvikens AIK:sta. Uransa loppuvaiheessa hän toiminut ensin Norjan jääpallomaajoukkueen ja sitten Sarpsborg BK:n valmentaja; Sarposborgissa pelaajavalmentajana. Lystad on edustanut Norjan jääpallomaajoukkuetta kaikkiaan 132 maaottelussa. Hän oli voittamassa vuoden 1993 MM-pronssia Norjan joukkueessa. MM- kisaedustuksia Lystadilla kertyi kaikkiaan 17. ==Saavutukset== Seurajoukkueissa * 3 Norjan mestaruutta vuosina 1992 Sarpsborgin riveissä, 1996 ja 1997 Stabækin riveissä * Ruotsin mestaruus vuonna 1998 Västerås SK:n riveissä, * Venäjän mestaruussarjan pronssi 2004 Zorkin riveissä. Maajoukkueessa * MM-pronssia vuonna 1993 * Eniten jääpallomaaotteluita pelannut norjalainen - kaikkiaan 132 maaottelua, * MM-kisoissa 17 kertaa. Henkilökohtaisesti * Neljä kertaa Norjan vuoden jääpalloilija kausina 2003, 2011, 2012 ja 2013. == Lähteet == *International Bandy Database ===Viitteet=== Luokka:Norjalaiset jääpalloilijat Luokka:Vuonna 1972 syntyneet Luokka:Elävät henkilöt
Balâ

Balâ on piirikunta Turkin Ankaran maakunnassa. Vuoden 2019 väestönlaskennassa Balân väkiluku oli 30 280. ==Lähteet== == Aiheesta muualla == Luokka:Ankaran maakunnan piirikunnat
Prästholmsselet

Prästholmsselet on Ruotsissa Norrbottenissa Luulajan kunnassa sijaitseva järvi, joka kuuluu Rånejoen vesistöön. == Maantietoa == Prästholmsselet on 1,3 kilometriä pitkä, 0,8 kilometriä leveä ja sen pinta-ala on 55 hehtaaria eli 0,55 neliökilometriä. Se on Rånejoessa sijaitseva suvantomainen järvi, joka alkaa Avanäsetin salmesta, mihin päättyy edellinen suvanto Brännässelet, ja joka loppuu Prästholmsforsenin koskeen. Suvannossa on kaksi lahtea, toinen johtaa Avaniin ja toinen on nimeltään Fällviken. Järvessä ei ole saaria. Jokilaakson koillispuolen metsäalue kohoaa 80 metriä korkea mäki Fällberget, mutta vastarannassa maa on lähes tasaista. Järven kaakkoispäässä joen ylittää moreenikannas, jonka joki on puhkaissut ja jossa sijaitsee nykyään kivinen Prästholmsforsenin koski. Kannaksella on asutusta, samoin on järven lounasrannassa ja paikoitellen myös koillisrannassa. Peltoalat ovat pieniä ja rannassa on rantaniittyjä. Kannaksen asutus muodostaa Prästholmin kylän, joka jakaantuu etelä- ja pohjoisrannlle. Råneåsta alkaa molempia rantoja seuraavat tiet, jotka kohtaavat yläjuoksulla ensimmäiseksi Meldersteinissa ja Orrbynissä. == Luontoarvoja == === Maankäyttö === Järven lähialueella, jonka pinta-ala on 2,9 km², on metsämaata (69 %), kosteikkoa (27 %), joutomaata (0,8 %), viljelymaata (0,3 %), asutusta ja tiestöä (0,1 %) ja vesistöä (3,3 %). Alueen maaperässä on esimerkiksi moreenia (53 %), turvetta (36 %), jäätikköjokimuodostumia (3,5 %), silttiä, hiekkaa ja soraa (1,9 %), multaa (0,2 %) ja kalliota (2,9 %). === Bränselnin luonnonsuojelualue === Järven lähellä koillispuolella mäen lounaisrinteessä sijaitsee Bränselnin luonnonsuojelualue (Bränselns naturreservat, 102 hehtaaria). Sen alue laskee maantielle asti ja ylärinteessä on suo Våtmyran ja suolla on lampi. Alue on kaksiosainen ja toinen osa alueesta laskee vastarinnettä alaspäin. Alueen kallioperä on kalkkipitoinen ja metsämaalla kasvaa havupuustoa. Kalliopaljakoista on aikoinaan lohkottu dolomiittilohkareita ja marmoria. Kallion suuri kalkkipitoisuus, jonka vaikutus kumpuaa pohjaveden mukana maanpinnalle tai pintavalumisena kalliopintoja myöten, suosii monia vaateliaita kasvilajeja. Sellaisia ovat esimerkiksi metsäimarre, korpi-imarre, soreahiirenporras, maariankämmekkä, kalkkimaariankämmekkä, nuijasara, valkolehdokki, sudenmarja, vilukko, kullero, mustakonnanmarja ja näsiä. Alueella on paljon sienten lahottamia puita, jotka kaatuvat maahan lahoamaan loppuun. Lahopuissa viihtyvät esimerkiksi rusokantokääpä, ruostekääpä ja punakarakääpä, jotka esiintyvät yleensä vanhoissa metsissä. == Vesistösuhteet == Prästholmsselet kuuluu Rånejoen vesistössä (päävesistötunnus 7) Rånejoen pääuomaan sen suvantomaisena järvenä . Järvi on pääuomansa läpivirtausjärvi, jonka valuma-alueen pinta-ala on 4 161 km² ja jonka keskivirtaama on 46,7 m³/s . Järven omaa lähialuetta on vain 2,9 km² eikä siihen laske muita ojia kuin peltojen kuivatusojia. Rånejoki laskee Perämereen Råneåssa Luulajassa. == Lähteet == Luokka:Rånejoen vesistön järvet Luokka:Luulajan järvet
Beypazarı

Beypazarı on piirikunta Turkin Ankaran maakunnassa. Vuoden 2012 väestönlaskennassa Beypazarın väkiluku oli 38 769. ==Lähteet== == Aiheesta muualla == Luokka:Ankaran maakunnan piirikunnat
Avacia

Avacia (tyyliteltynä AvAciA) on turkulainen yhtye, joka esittää suomenkielistä metallimusiikkia. Yhtye julkaisi debyyttialbuminsa Uusi maailmanjärjestys vuonna 2019. Yhtye osallistui vuonna 2019 Emergenza-bändikilpailuun voittaen niin Suomen kuin Pohjoismaiden mestaruuden. == Historia == Avacia perustettiin vuonna 2011 Jori Salorannan, Elias Koljosen ja Olli Kuuren toimesta. Ensimmäisen kerran yhtye harjoitteli loppusyksystä 2011, kun Kuure ja Koljonen saivat Salorannan mukaan ensimmäisiin harjoituksiin heidän vanhempiensa avustuksella. AvAciA osallistui Turku Bandstand -kilpailuun vuonna 2014. Tästä alkoi yhtyeen ja Turku Rock Academyn kanssa tiivis yhteistyö, jonka myötä AvAciA liittyi vuonna 2015 virallisesti Turku Rock Academyyn. Nykyinen kokoonpano vahvistui huhtikuussa 2017, kun mukaan yhtyeeseen liittyi basisti Topi Kivelä. Keväällä 2019 yhtye osallistui Suomen Emergenza -bändikilpailuun ja voitti Suomen mestaruuden. Kisan voitettuaan he edustivat Suomea Tanskan Kööpenhaminassa pidetyssä Pohjoismaiden Emergenza -bändikilpailussa. Yhtye voitti myös Pohjoismaiden mestaruuden. Avacia ja kaksi muuta pohjoismaalaista yhtyettä jatkoivat Emergenza-kilpailuaan vielä Saksan Taubertal-festivaalissa järjestetyssä finaalissa. Yhtye julkaisi debyyttialbuminsa, Uusi maailmanjärjestys, toukokuussa 2019. Albumi sai musiikkimedia Desibelin levyarvostelussa kolme tähteä viidestä. Kriitikko Mika Rothin mukaan ”bändi osoitti välittömästi halunsa nousta suomenkielisen modernin rockmetallin ylimpään luokkaan ––”. == Jäsenet == * Jori Saloranta (2011–) kitara, laulu * Elias Koljonen (2011–) rummut, taustalaulu * Topi Kivelä (2017–) basso, taustalaulu ==== Entiset jäsenet ==== * Olli Kuure (2011–2012, 2016–2017) kitara, basso * Werner Nurmi (nyk. Werner Lehmuskallio) (2012–2013) basso * Tony Ewart (2013–2016) basso == Diskografia == === Albumit === * Uusi maailmanjärjestys (2019) === EP:t === * Peilit (2020) === Singlet === * Pirunhyrrä (2016) * Ilman varjoa (2019) * Kiveen kirjoitettu (2019) * Vihermaa (2020) * Minun maa (2020) * Auringonpalvojat (2020) * Armoa, please! (2020) * Oikea tarina (2020) * Halua minua (2020) * Aika pitää asioita arvossaan (2020) * Sisäinen eläin (2023) * Kuninkaalle (2023) * Kukaan ei kuole tänä yönä (2023) ==Lähteet== Luokka:2010-luvun yhtyeet ja sooloartistit Luokka:2020-luvun yhtyeet ja sooloartistit Luokka:Suomalaiset metalliyhtyeet
Emily Carey

Emily Joanna Carey (s. 30. huhtikuuta 2003 Lontoo, Englanti) on englantilainen näyttelijä. Carey on esiintynyt muun muassa Grace Beauchampina brittiläisessä sairaalasarjassa nimeltä Casualty ja sarjassa nimeltä Get Even. == Valikoitu filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2017 Wonder Woman Wonder Woman 12-vuotias Diana 2018 Tomb Raider Tomb Raider 14-vuotias Lara Croft 2020 Anastasia Anastasia: Once Upon a Time Anastasia 2020 Where is Anne Frank? Where is Anne Frank? Anne Frank 2021 The Lost Girls The Lost Girls Teini-ikäinen Wendy Darling Televisio-ohjelmat Televisio-ohjelmat Televisio-ohjelmat Televisio-ohjelmat Vuosi Ohjelma Rooli 2014–2017 Casualty Grace Beauchamp 2016 Houdini and Doyle Mary Conan Doyle 2019 Turn up Charlie Bea 2020 Get Even Mika 2022 House of the Dragon nuori Alicent Hightower Musiikkivideot Musiikkivideot Musiikkivideot Musiikkivideot Vuosi Video Artisti(t) 2014 Baby, it's Cold Outside Idina Menzel ja Michael Buble == Lähteet == Luokka:Brittiläiset näyttelijät Luokka:Vuonna 2003 syntyneet Luokka:Elävät henkilöt
Tulietelänpyökki

Tulietelänpyökki (Nothofagus alpina) on etelänpyökkeihin kuuluva kesävihanta puulaji. Se kasvaa luonnonvaraisena Etelä-Amerikassa Chilessä ja Argentiinassa. Lisäksi sitä kasvaa istutettuna mm. Isossa-Britanniassa. Laji on erityisen nopeakasvuinen ja syysväritykseltään voimakkaan punertava. Tulietelänpyökin tarkempia tuntomerkkejä ovat silmujen teräväkärkisyys ja lehdet, jotka ovat 5–10 senttimetriä pitkiä, laidoiltaan vain hienosahalaitaisia, niissä on vähintään 15 paria sivusuonia, enemmän kuin läheisellä lajilla kiilaetelänpyökillä.Mitchell, A. & Wilkinson, J.: Euroopan puuopas. Otava, 2009. ISBN 951-1-14705-6. == Lähteet == == Aiheesta muualla == * Suomen Lajitietokeskus: Tulietelänpyökki (Nothofagus alpina) Luokka:Etelänpyökit
Kuolan saamelaisten saamenpuku

Kuolan saamelaisten saamenpuku on kuolansaamelaisten käyttämä saamenpuku. == Materiaali == Alkuperäinen kuolansaamelaisten pukujen raaka-aine oli nahka, sekä peuran- ja poron- että lampaannahka. Kun rikkaimmilla kuolansaamelaisilla alkoi olla varaa ostaa verkaa ja sarkaa, kangas vähitellen syrjäytti nahan saamenpuvun materiaalina. Nahan hylkäämiseen on ollut myös käytännöllisiä syitä, kuten nopeasti romahtanut villipeurakanta, jonka vuoksi nahkojen saanti oli hankalaa. == Saamenpuvun kehitys == === Puvun venäläistyminen === Ennen 1800-luvun jälkipuoliskoa naiset hylkäsivät perinteisen päähineensä ja siirtyneet käyttämään sorokka-tyyppistä päähinettä, šaamšiǩia, jonka otsamus imitoi sorokan koristeluja, mutta oli tehty helmikirjonnalla. Suvulla tai perheellä saattoi olla "omat" helmikirjontamallinsa, joten päähineestä näki, mihin perheeseen tai siidaan nainen kuului. Monet näistä helmikirjontamalleista ovat saaneet vaikutteita ortodoksisista kirkkotekstiileistä ja ikoneista. Kuolansaamelaisten perinteinen takkimalli jupa muistuttaa leikkaukseltaan vastaavia Suomen saamelaisten verka- ja sarkatakkeja. 1800-luvun jälkipuoliskolla venäjänsaamelaiset luopuivat vähitellen jupasta, ja naiset rupesivat pukeutumaan karjalaisten ja pohjoisvenäläisten sarafaaniin eli olkainhameeseen, röijyyn ja esiliinaan. Pukuun kuuluu myös helmikoristeinen vyö. Miehet ottivat käyttöön venäläistyyppiset vaatteet vielä naisia aikaisemmin. Ainoastaan poronhoitajat käyttivät poronnahkaisia vaatteita työssä. === Vaikutteet komeilta ja nenetseiltä === Myöhemmin venäjänsaamelaiset omaksuivat alueelle 1880-luvulla muuttaneilta komeilta ja nenetseiltä turkispukimet. Saamelaisten oma avonainen poronnahkainen takki vaihdettiin umpinaiseen maalitsaan, kun taas jalkineiksi ja säärystimiksi otettiin burkit ja pimit, jotka koristeltiin applikoimalla. === Paluu perinteiseen pukuun === Etninen identiteetti on voimakkaasti elpynyt venäjänsaamelaisilla, ja saamenpukujen käyttö on lisääntynyt huomattavasti 1990-luvun aikana. Monet venäjänsaamelaiset ovat hylänneet sarafaanit ja šaamšiǩit ja alkaneet taas pukeutua perinteiseen jupaan, joka on usein koristeltu myös helmiompeluilla. Puvun koristelulla voi olla yksilöllinen tai mytologinen merkitys. Puvun koristeluihin voidaan sisällyttää esimerkiksi erilaisia kiviä, jotka symboloivat parantavia voimia. Sekä naiset että miehet käyttävät jupaa. Myös Luujärven saamelaisten esiintymisryhmät, kuten Ojjar, käyttävät saamenpukuja esiintymisasuina. == Lähteet == Luokka:Saamenpuvut
Devin Nunes

Devin Nunes (s. 1. lokakuuta 1973 Tularen piirikunta, Kalifornia) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä vuosina 2003–2022.NUNES, Devin Biographical Directory of the United States Congress Nunes sai luonnontieteiden maisterin arvon California Polytechnic State Universitysta vuonna 1996. Hän on siviiliammatiltaan maanviljelijä. Nunes profiloitui Donald Trumpin puolestapuhujana tämän presidenttikaudella.Devin Nunes: US Medal of Freedom goes to top Trump ally BBC Vuonna 2018 Yhdysvaltain edustajainhuoneen tiedustelukomitean johdossa toimiessaan Nunes laati FBI:n toimintaa arvostelleen nelisivuisen Nunesin muistion, joka sai Trumpilta julkaisuluvan.Demokraattien FBI-muistio ei saanut Trumpin julkistamislupaa Yle Tammikuussa 2021 Nunesille myönnettiin Presidential Medal of Freedom. Syyskuussa 2020 hän julkaisi demokraatteja arvostelevan kirjan Countdown to Socialism, jota lähetti äänestäjille Kalifornian 22. vaalipiiriin.Devin Nunes mailed his book about socialism to California voters. Do they want it? The Fresno Bee == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Vuonna 1973 syntyneet Luokka:Elävät henkilöt
Çamlıdere

Çamlıdere on piirikunta Turkin Ankaran maakunnassa. Vuoden 2012 väestönlaskennassa Çamlıderen asukasluku oli 12 484. ==Lähteet== == Aiheesta muualla == Luokka:Ankaran maakunnan piirikunnat
Katujen kuningatar

Katujen kuningatar on kappale, jonka levytti kauhajokelainen rock-yhtye Skädäm vuonna 1985. Sen sävelsivät nimimerkki Rockheart eli Jukka Riitaluoma ja nimimerkki Frogley eli Jukka Mänty- Sorvarihttps://web.archive.org/web/20111210234842/http://www.kauhajoenkunnallislehti.fi/artikkeli.asp?uutinen=1955. Sen sanoitti Jukka Riitaluoma. Levylle sovituksen tekivät yhtye ja Kalervo "Kassu" Halonen, joka toimi levytyksen tuottajana. Kappaleen lauloi Mänty- Sorvari; rumpuja soitti Mänty-Sorvari; kitaraa Riitaluoma ja Ensio eli Pasi Tuovinen; bassoa soitti Örtsi eli Jukka Ojala. Tuottaja Kassu Halonen soitti levytyksellä pianoa. Kappale julkaistiin albumilla Mustat joutsenet (1986) ja samana vuonna singlenä ”Katujen kuningatar / Tuuli” (1986) . Sittemmin kappaleen ovat levyttäneet mm. Yö ja Irina. == Nuotit == * Leskelä, Ari. Suuri Pop-toivelaulukirja 5. Helsinki: F-Kustannus, 2015.https://finna.fi/Record/3amk.162914#toc * Leskelä, Ari. Kultainen Pop- laulukirja 2. Helsinki: Kustannusosakeyhtiö Otava, 2016.https://finna.fi/Record/3amk.163102#toc == Lähteet == == Aiheesta muualla == * Irina ja Frogley esittävät kappaleen "Katujen kuningatar" SuomiLOVE- sarjassa Luokka:Suomalaiset musiikkikappaleet
Çankaya

Çankaya on piirikunta Turkin Ankaran maakunnassa ja Ankaran kaupungissa. Vuoden 2015 väestönlaskennassa Çankayan väkiluku oli 792 189. ==Lähteet== ==Aiheesta muualla== Luokka:Ankaran maakunnan piirikunnat Luokka:Ankara
Vankkoja

Vankkoja on sukunimi, joka on muun muassa seuraavilla suomalaisilla henkilöillä: *Vankka Vankkoja (1908–1980), kääntäjä *Väinö Vankkoja (1880–1919), päätoimittaja, poliitikko ja kansanedustaja (SDP)
OpenSCAD

OpenSCAD on avoimen lähdekoodin ohjelmisto tietokoneavusteiseen suunnitteluun. Ohjelmisto tukee kiinteiden kappaleiden kolmiulotteista mallinnusta. Ohjelma käyttää omaa kuvauskieltä, jolla kappaleet määritellään eikä hiirellä muokkaamalla. Ohjelmisto toimii parametrisesti, joka mahdollistaa myöhemmän skaalauksen ja muokkaamisen. Ohjelmassa voidaan käyttää muuttujia, joka vähentää tarvetta kommentoinnille, mutta joka voi tehdä yhtälöistä sekavia. == Lähteet == == Aiheesta muualla == * OpenScad beginners tutorial Luokka:Suunnitteluohjelmistot Luokka:Linux-ohjelmat Luokka:MacOS-ohjelmat Luokka:Windows-ohjelmat
Ilmanen

Ilmanen on sukunimi, joka on muun muassa seuraavilla suomalaisilla henkilöillä: *Janna Ilmanen, Salatut elämät -sarjassa esiintynyt lapsinäyttelijä *Johannes Ilmanen (1849–1915), pappi, valtiopäivämies ja rovasti *Martti Ilmanen (1881–1923), juristi ja diplomaatti, Johannes Ilmasen poika *Matti Ilmanen (1928–1997), pankinjohtaja, toiminnanjohtaja ja yliasiamies *Sakari Ilmanen (1880–1968), taitoluistelija.
Instinct

Instinct voi viitata seuraaviin asioihin: == Elokuvat ja televisio == * Basic Instinct, Paul Verhoevenin ohjaama yhdysvaltalainen elokuva vuodelta 1992 * Instinct, Jon Turteltaubin ohjaama yhdysvaltalainen elokuva vuodelta 1999 * Instinct, Halina Reijnin ohjaama alankomaalainen elokuva vuodelta 2019 * Instinct, vuosina 2018–2019 tuotettu yhdysvaltalainen televisiosarja ==Musiikki == * Instinct Records, yhdysvaltalainen levy-yhtiö * Instinct, Iggy Popin albumi vuodelta 1998 * Instinct, Kavanan albumi vuodelta 1998 * Instinct, Victoryn albumi vuodelta 2003 * Instinct, Ektomorfin albumi vuodelta 2005 * Instinct, Mandalayn albumi vuodelta 2000 * Instinct, Granrodeon albumi vuodelta 2008 * Instinct, As Blood Runs Blackin albumi vuodelta 2011 * Instinct, Niki & The Doven albumi vuodelta 2012
Nikon D3400

Nikon D3400 on Nikonin 17. elokuuta 2016 lanseeraama digitaalinen järjestelmäkamera 24,2 megapikselin DX-kokoisella kennolla, joka vastaa APS-C:tä. Sitä markkinoidaan lähtötason järjestelmäkamerana aloittelijoille ja kokeneille järjestelmäkameraharrastajille. D3400 korvaa D3300:n Nikonin aloittelijatason järjestelmäkamerana. Elokuussa 2018 Nikon D3500 syrjäytti D3400:n. D3400:n mukana myydään yleensä Nikkor AF-P 18-55 mm -objektiivi, kuvanvaikaimella (VR) tai ilman. Saatavilla rungon kanssa on myös kahden objektiivin paketti, joka sisältää lisäksi kauko-objektiivin AF-P DX 70–300 mm f/4.5–6.3G ED VR. == Uudet ominaisuudet == Muutokset Nikonin aiempaan vastaavaan malliin D3300 verrattuna: * Nikon SnapBridge, eli mahdollisuus siirtää kuvia Bluetoothilla älypuhelimeen. Kamera ei tue Wi-Fiä eikä kauko- ohjausta. * Pidempi akunkesto (1200 kuvaa 700 kuvan sijaan). Osittain tämä johtuu siitä, että kameraan rakennettu salamavalo on huomattavasti aiempaa heikompi, ja kameran akunkestoa mitatessa salamavaloa käytetään joka toisessa kuvassa. * 3,5 mm mikrofoniliitäntä on poistettu * Kuvakennon ultraäänipuhdistusominaisuus on poistettu * Heikompi salama * Kevyempi runko == Lähteet == == Aiheesta muualla == * Valmistajan sivusto D3400
Machete Kills

Machete Kills on vuonna 2013 ensi-iltansa saanut yhdysvaltalainen toiminta- ja eksploitaatioelokuva, jonka on ohjannut Robert Rodriguez. Elokuva on suora jatko-osa vuoden 2010 Machete-elokuvalle. Nimiroolia Machetea näyttelee Danny Trejo, ja muissa rooleissa esiintyvät muun muassa Michelle Rodriguez, Mel Gibson, Sofía Vergara, Amber Heard, Demián Bichir ja Charlie Sheen. == Näyttelijät == == Vastaanotto == Machete Kills on saanut pääosin negatiivisen vastaanoton. Elokuvalla on Rotten Tomatoes -sivulla 23-prosenttinen ”mätä”-luokitus, ja sivustolla todetaan, ”ettei elokuvassa ole edeltäjänsä kaltaista kipinää”. Metacritic-sivustolla elokuva on saanut 33 arvostelun perusteella arvosanan 41/100. Elokuvauutiset Niko Jutila Empire Dan Jolin Filmaatikko Joonas Pikkarainen Film Critic Roger Ebert Matt Zoller Seitz Filmaatikko-sivuston Joonas Pikkarainen kuvasi elokuvaa vaivaannuttavaksi, ja totesi, että ”yhdentekevää juonta yritetään piristää väsyneillä vitseillä ja tarpeettomilla hahmoilla.” Elokuvauutiset-sivuston Niko Jutila antoi elokuvalle kaksi tähteä viidestä ja nimesi kokonaisuuden ainoiksi hyviksi puoliksi näyttelijä Mel Gibsonin sekä muutamat sivuhahmot kiinnostavine sivujuonineen. Myös Empire-lehden Dan Jolin antoi elokuvalle kaksi tähteä, kuvaillen sitä ”jälleen yhdeksi Rodriguezin ’takapihatuotannoksi’: halvaksi, hilpeäksi ja epäilemättä kovin tuotteliaaksi.” Jolin kutsui molempia Machete-elokuvia seksistisiksi, ja myös Screen Crush -sivuston Britt Hayes kritisoi elokuvan tapaa esittää naishahmot ”kuin teinipoikafantasiassa”. == Jatko-osa == Elokuvalle on pitkään kaavailtu jatko-osaa ”Machete Kills Again… In Space”. Danny Trejo on kuitenkin kuvaillut ohjaaja Rodriguezia kiireiseksi, ja Trejo on vihjaillut kirjoittavansa ja ohjaavansa Machete-sarjan kolmannen osan mahdollisesti omin voimin. == Lähteet == Luokka:Vuoden 2013 yhdysvaltalaiset elokuvat Luokka:Robert Rodríguezin ohjaamat elokuvat Luokka:Yhdysvaltalaiset toimintaelokuvat
Juhani Valtasalmi

Juhani Valtasalmi (s. 1978) on suomalainen sotilaskapellimestari. Hän valmistui musiikin maisteriksi Sibelius-Akatemiasta syksyllä 2016. Häntä ovat opettaneet mm. Peter Ettrup Larsen, Atso Almila, Petri Komulainen ja Jukka Iisakkila. Opintojaan hän on täydentänyt mm. Jorma Panulan, Juha Törmän ja Sasha Mäkilän kursseilla. Vuodesta 2021 Valtasalmi on toiminut Puolustusvoimien varusmiessoittokunnan päällikkökapellimestarina. Sitä ennen hän toimi saman soittokunnan kapellimestarina. Valtasalmi on työskennellyt aiemmin klarinetistina Panssarisoittokunnassa Hämeenlinnassa ja Laivaston soittokunnassa Turussa. Hän on myös toiminut useiden vuosien ajan Suomen Klarinettiseura ry:n luottamustehtävissä. ==Lähteet== Luokka:Suomalaiset sotilaskapellimestarit Luokka:Suomalaiset klarinetistit Luokka:Elävät henkilöt Luokka:Vuonna 1978 syntyneet
Timo Kotilainen

Timo Kotilainen on suomalainen sotilaskapellimestari. Kotilainen johti Laivaston soittokuntaa 22 vuotta (vuodet 1993–2015). Tällä hetkellä hän työskentelee päällikkökapellimestarina tasavallan presidentin edustusorkesterissa (Kaartin soittokunta). Päätyönsä ohella hän on toiminut useiden kotimaisten puhallinorkestereiden kouluttajana sekä vierailevana kapellimestarina mm. Ruotsissa, Baltian maissa, Isossa-Britanniassa ja Yhdysvalloissa. Kotilaisen työ puhallin- ja sotilasmusiikin tunnettuuden edistäjänä on palkittu Varsinais-Suomen liiton Aurora-mitalilla ja Adolf Ehrnroothin nimeä kantava palkinnolla. Kotilaisen oma soitin on käyrätorvi. https://sotilasmusiikki.fi/kaartin-soittokunta/kapellimestarit https://aamuset.fi/artikkeli/1613567670/Timo+Kotilainen+Laivaston+soittokunnan+ruorista+varusmiessoittokunnan+johtajaksi ==Lähteet== Luokka:Suomalaiset sotilaskapellimestarit Luokka:Suomalaiset käyrätorvensoittajat Luokka:Syntymävuosi puuttuu Luokka:Elävät henkilöt
Fredrik Nauklér

Fredrik Nauklér (16. huhtikuuta 1857 Pihlajavesi – 17. tammikuuta 1902 Karjaa) oli suomalainen pappi, opettaja ja valtiopäivämies. Nauklérin vanhemmat olivat kappalainen Karl Nauklér ja Sofia Wilhelmina Wenman ja puoliso vuodesta 1881 Maria Lena Lagus. Nauklér tuli ylioppilaaksi Vaasassa 1877, suoritti teologisen erotutkinnon 1880 ja vihittiin papiksi 1881. Hän oli 1881 Keuruun kirkkoherran apulainen, Multian vt. kappalainen ja Pohjan armovuodensaarnaaja. Hangon ylimääräinen saarnaaja hän oli 1883, vt. kirkkoherra 1890 ja kirkkoherra 1891, astuen virkaan 1892. Karjaan kirkkoherraksi Nauklér tuli 1899 ja oli lääninrovasti heinäkuusta 1901. Hangossa hän oli myös ylemmän kansakoulun uskonnon ja äidinkielen opettaja 1883–1891 ja kansakoulun tarkastaja 1884–1895 ja toimi Hangon yhteiskoulun uskonnon opettajana. Nauklér oli valtiopäivämies pappissäädyssä 1899 ja 1900. Ylioppilasmatrikkeli 1853–1899: Nauklér Fredrik Viitattu 10.1.2021.Nauklér, Fredrik Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. Viitattu 10.1.2021. ==Lähteet== Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomen suuriruhtinaskunnan virkamiehet Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1857 syntyneet Luokka:Vuonna 1902 kuolleet
Ansys

Ansys on yhdysvaltalainen ohjelmistoyhtiö, joka kehittää ja myy ohjelmistoja tietokoneavusteiseen tekniikkaan (CAE, ). Yhtiön ohjelmistoa käytetään tietokonesimuloinnissa kuten rakennelmien väliseen vuorovaikutukseen, lämmön siirtymiseen, virtausdynamiikkaan ja elektroniikkaan yhdessä ympäristössä. Yhtiön on perustanut John A. Swanson vuonna 1970 nimellä Swanson Analysis Systems, Inc. (SASI). 1970-luvulla tietokoneet olivat juuri tulossa insinöörien saataville mutta ohjelmistoa ei juurikaan ollut saatavilla. 1960-luvulla Swanson toimi Westinghousella ja käytti numeerista analyysiä rakenteellisten ongelmien ratkaisemiseen. Laskimet olivat aiemmin korvanneet laskutikut ja samoin tietokoneet voisivat korvata laskimet. Yhtiöllä on työntekijää ja sillä on 1,5 miljardin dollarin liikevaihto. Yhtiön Ansys Workbench sisältää käyttöliittymän kaikkien Ansysin työkaluihin mukaan lukien Fluentin ja CFX:n ostojen myötä saatuihin. == Lähteet == == Kirjallisuutta == * Luokka:NASDAQ-100-indeksi Luokka:Yhdysvaltalaiset pörssiyhtiöt Luokka:Yhdysvaltalaiset ohjelmistoyritykset
Çubuk

Çubuk on piirikunta Turkin Ankaran maakunnassa. Vuoden 2019 väestönlaskennassa Çubukin väkiluku oli 90 764. ==Lähteet== ==Aiheesta muualla== Luokka:Ankaran maakunnan piirikunnat
Antti Pitkäjärvi

Antti ”Pitkis” Pitkäjärvi suomalainen kosketinsoittaja ja laulaja. Hän soittaa muun muassa Irinan taustayhtyeessä, Wöyh!-yhtyeessä ja Apulannassa sessiojäsenenä. Pitkäjärvi lauloi ja soitti koskettimia bilebändi Playassa 1990- ja 2000-lukujen vaihteessa. Vuonna 2004 hän perusti Playan laulajan Irina Saaren kanssa Redux-yhtyeen, josta muodostui myöhemmin soolouran aloittaneen Irinan taustayhtye. Pitkäjärvi on myös säveltänyt, sanoittanut ja sovittanut Irinan kappaleita. Vuonna 2020 julkaistiin singlenä Irinan ja Pitkäjärven duettona laulama ”En meistä meitä saa”. Pitkäjärvi soitti Apulannan vuoden 2007 Eikä vielä ole edes ilta -albumilla ja esiintyi ensimmäistä kertaa yhtyeen kanssa samana vuonna. Wöyh!-yhtyeen kanssa Pitkäjärvi on soittanut ja esiintynyt vuoden 2013 Ikkillyk-esikoisalbumista alkaen. Pitkäjärvi on soittanut myös lukuisilla Saran albumeilla. == Lähteet == Luokka:Elävät henkilöt Luokka:Suomalaiset kosketinsoittajat Luokka:Suomalaiset laulajat Luokka:Suomalaiset sanoittajat Luokka:Suomalaiset säveltäjät
Islanninsara

Islanninsara (Carex lyngbyei) on sarakasvien (Cyperaceae) heimoon, sarojen (Carex) sukuun kuuluva kasvilaji. Se muistuttaa jonkin verran Carex obnupta -lajia sekä vesisaran muunnosta Carex aquatilis var. dives. Islanninsaraa kasvaa luontaisena lajina Yhdysvalloissa, Kanadassa, Alaskassa, Grönlannissa sekä Euroopassa. Islanninsara voi kasvaa noin 25–130 cm korkeaksi ja se on kasvutavaltaan pysty muodostaen melko tiiviitä kasvustoja. Lehtilavat ovat 3–8 mm leveitä ja väriltään vihreitä. Kukinto koostuu useasta tähkästä, joista alimmat ovat emitähkiä ja ylimmät hedetähkiä. Emitähkiä on kahdesta neljään ja hedetähkiä kahdesta kolmeen kappaletta. Emitähkissä voi olla emikukkien lisäksi jonkin verran hedekukkia. Tähkäsuomut ovat punaruskeita tai tummanruskeita. Pullakot ovat kooltaan 2.5–3.5 × 1.6–2.5 mm ja väriltään kellanruskeita. == Lähteet == * OregonFlora: Carex lyngbyei === Viitteet === == Aiheesta muualla == * Kassu – Kasvien suomenkieliset nimet: Islanninsara (Carex lyngbyei) * iNaturalist: Carex lyngbyei * ITIS: Carex lyngbyei * United States Department of Agriculture (USDA): Carex lyngbyei * Flora of North America: Carex lyngbyei * Global Biodiversity Information Facility (GBIF): Carex lyngbyei Luokka:Sarat
Måltid

Måltid on ruotsalaisen Samla Mammas Mannan albumi. == Kappaleet == Kaikki kappaleet Samla Mammas Manna === A-Puoli === # # # === B-Puoli === # # # # # # === Vuoden 1991 CD-version bonuskappaleet === # # # == Kokoonpano == * Coste Apetrea – kitara, laulu (paitsi kappale: 11) * Lars Hollmer – sähköpiano, piano, laulu * Hasse Bruniusson – rummut, lyömäsoittimet, taustalaulu * Lasse Krants – basso, laulu * Henrik Öberg – conga (kappale: 11) == Arviot == * Allmusic: http://www.allmusic.com/album/måltid-mw0000379627 ==Lähteet== == Aiheesta muualla == * Måltid discogs.com -sivustolla * progarchives.com -sivustolla Luokka:Vuoden 1973 albumit Luokka:Progressiiviset rockalbumit Luokka:Ruotsalaiset albumit
Juri Bondarev

Juri Vasiljevitš Bondarev (; 15. maaliskuuta 1924 Orsk, Neuvostoliitto – 29. maaliskuuta 2020 Moskova, Venäjä) oli venäläinen kirjailija ja kirjailijaliiton sihteeri. Hänen teostensa aiheena oli toinen maailmansota, mutta myöhemmin hän kuvasi erilaisissa yhteiskuntajärjestelmissä elävien ihmisten moraalisia asenteita. ==Suomennetut teokset== * Unohda kuka olet: romaani (Tišina); suom. Juhani Konkka, Hämeenlinna: Karisto 1964 * Kaksi: romaani (Dvoje); suom. Juhani Konkka, Hämeenlinna: Karisto 1967 * Valinta: romaani (Vybor), suom. Veikko Airola, Moskova: Raduga 1983 ==Lähteet== ==Aiheesta muualla== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1924 syntyneet Luokka:Vuonna 2020 kuolleet
Eleşkirt

Eleşkirt on piirikunta Ağrın maakunnassa, Turkissa. Vuoden 2019 väestönlaskennassa piirikunnan väkiluku oli 32 593. == Lähteet == Luokka:Ağrın maakunnan piirikunnat
Juhani Syväoja

Juhani Eerik Syväoja (s. 14. tammikuuta 1951 Laihia) on suomalainen molekyyli- ja solubiologi ja Itä-Suomen yliopiston professori emeritus. Hän kirjoitti ylioppilaaksi Isonkyrön yhteiskoulun lukiosta (nykyisin Kyrönmaan lukio) vuonna 1970, väitteli filosofian tohtoriksi Oulun yliopistossa vuonna 1987 ja toimi sen jälkeen tutkijana Kalifornian yliopistossa Berkeleyssä vuosina 1987–1989 ja Oulun yliopistossa vuosina 1989–1999. Vuonna 1999 hänet nimitettiin biokemian apulaiprofessoriksi ja myöhemmin biokemian professoriksi Joensuun yliopistoon. Vuodesta 2011 lähtien hän jatkoi työtään Itä-Suomen yliopistossa Kuopiossa, mistä eläköityi vuonna 2016. Syväoja on toiminut Suomen Akatemian vanhempana tutkijana vuosina 1994-1995 ja vuonna 1998 sekä Itä-Suomen yliopiston biologian laitoksen johtajana vuonna 2010. Työuran loppupuolella ja eläkeläisenä hän on toiminut aktiivisesti luontovalokuvaajana kuvaten erityisesti Tornionlaaksoa ja Länsi-Lapin tunturialuetta. == Tutkimustyö == Syväoja on tutkinut ihmisen genomin DNA:n monistumista ja siihen tulevien vaurioiden luonnostaan tapahtuvaa korjausta. Hänen uransa merkittävimmät tutkimukset ovat kohdistuneet solujen jakautumisen yhteydessä tapahtuvan DNA:n kopioitumiseen l. replikaatioon osallistuvien DNA- polymeraasien tunnistamiseen ja työnjakoon sekä solujen puolustautumiseen DNA:ta vaurioittavia tekijöitä vastaan. == Luontovalokuvaus == Syväoja on järjestänyt lukuisia valokuvanäyttelyitä Tornionlaakson ja Länsi-Lapin tuntureiden luonnosta ja tullut palkituksi luontokuvakilpailuissa. == Lähteet == * Ellonen, Leena (toim.): Suomen professorit, Finlands professorer 1640 – 2007, 2008. ISBN 978-952-99281-1-8. s.714. == Aiheesta muualla == * Juhani Syväojan tieteellistä tuotantoa ResearchGate-palvelussa * Juhani Syväojan valokuvia kuvat.fi:ssä Luokka:Suomalaiset professorit Luokka:Suomalaiset biokemistit Luokka:Joensuun yliopiston professorit Luokka:Itä-Suomen yliopiston professorit Luokka:Vuonna 1951 syntyneet Luokka:Elävät henkilöt
Liz Brett

Elizabeth "Liz" Brett (s. 10. tammikuuta 1979 Brisbane, Queensland, Australia) on australialainen lentopalloilija. Brett kilpaili vuoden 2000 kesäolympialaisissa lentopallossa sijoittuen yhdeksänneksi edustaen Australiaa. == Lähteet == Luokka:Vuonna 1979 syntyneet Luokka:Elävät henkilöt Luokka:Australialaiset lentopalloilijat
ZZ Topin diskografia

ZZ Top on texasilainen blues rock -yhtye, joka perustettiin 1969. == Studioalbumit == * * * * * * * * * * * * * * * == Kokoelma-albumit == * The Best of ZZ Top (1977) * The ZZ Top Six Pack (1987) * Greatest Hits (1992) * One Foot in the Blues (1994) * Chrome, Smoke & BBQ (2003) * Complete Studio Albums (2013) * The Very Baddest (2014) * Goin' 50 (2019) == Livealbumit == * Live in Germany 1980 (2001) * Live from Texas (2008) * Double Down Live (2009) * Live at Montreux 2013 (2014) * Tonite at Midnight: Live Greatest Hits from Around the World (2016) * Raw (2022) == EP:t == * "The ZZ Top Summer Holiday E.P." (1985) * "Texicali" (2012) == Singlet == * ”Salt Lick” (1970) * ”(Somebody Else Been) Shakin’ Your Tree” (1971) * ”Francine” (1972) * ”La Grange” (1973) * ”Tush” (1975) * ”It’s Only Love” (1976) * ”Arrested for Driving While Blind” (1977) * ”Enjoy and Get It On” (1977) * ”I Thank You” (1980) * ”Cheap Sunglasses” (1980) * ”Leila” (1981) * ”Pearl Necklace” (1981) * ”Tube Snake Boogie” (1981) * ”Gimme All Your Lovin’ (1983] * ”Got Me Under Pressure (1983) * ”Sharp Dressed Man” (1983) * ”TV Dinners” (1983) * ”Legs” (1984) * ”Summer Holiday EP” (1985) * ”Sleeping Bag” (1985) * ”Stages” (1985) * ”Velcro Fly” (1986) * ”Rough Boy” (1986) * ”Delirious” (1986) * ”My Head’s in Mississippi” (1990) * ”Doubleback” (1990) * ”Concrete and Steel” (1990) * ”Give It Up” (1991) * ”Decision or Collision” (1991) * ”Viva Las Vegas” (1992) * ”Gun Love” (1992) * ”Pinchusion” (1994) * ”Girl in a T-Shirt” (1994) * ”Fuzzbox Voodoo” (1994) * ”Breakaway” (1994) * ”PCH” (1995) * ”What’s Up with That” (1996) * ”She’s Just Killing Me” (1996) * ”Rhythmeen” (1997) * ”Bang Bang” (1997) * ”Fearless Boogie” (1999) * ”36-22-36” (2000) * ”Piece” (2003) * ”Texicali EP” (2012) * ”I Gotsta Get Paid” (2012) == Musiikkivideot == * ”Gimme All Your Lovin’” (1983) * ”Sharp Dressed Man” (1983) * ”Legs” (1984) * ”Sleeping Bag” * ”Viva Las Vegas” * ”Rough Boy” * ”Burger Man” * ”TV Dinners” * ”Doubleback” * ”Pincushion” * ”Breakaway” * ”World Of Swirl” * ”She’s Just Killing Me” * ”My Head’s in Mississippi” * ”I Gotsta Get Paid” (2012) == DVD:t == * ZZ Top’s Greatest Hits (2004) * Eric Clapton Crossroads Guitar Festival (2004) * ZZ Top Live from Texas * ZZ Top Ultimate Collection (2008) ==Lähteet== Luokka:Diskografiat
Elmadağ

Elmadağ on piirikunta Turkin Ankaran maakunnassa. Vuoden 2012 väestönlaskennassa Elmadağ’n väkiluku oli 25 394. ==Lähteet== ==Aiheesta muualla== Luokka:Ankaran maakunnan piirikunnat
Etimesgut

Etimesgut on piirikunta Turkin Ankaran maakunnassa ja Ankaran kaupungissa. Vuoden 2019 väestönlaskennassa Etimesgutin väkiluku oli 587 052. ==Lähteet== ==Aiheesta muualla== * Piirikunnan kotisivut Luokka:Ankaran maakunnan piirikunnat Luokka:Ankara
Reflection (Fifth Harmonyn albumi)

Reflection on tyttöbändi Fifth Harmonyn debyyttialbumi, joka julkaistiin 30. tammikuuta 2015. == Kappaleet == # # # # # # # # # # # === Deluxe version bonuskappaleet === # * # # == Lähteet == Luokka:Vuoden 2015 esikoisalbumit
Fifth Harmony (albumi)

Fifth Harmony on tyttöbändi Fifth Harmonyn kolmas studioalbumi, joka julkaistiin 25. elokuuta 2017. == Kappaleet == # # # # # # # # # # === Japanin bonuskappale === # * === Spotify bonuskappale === # * == Lähteet == Luokka:Vuoden 2017 albumit
Mikko Luoma (yritysjohtaja)

Mikko Antero Luoma (s. 1966 Toholampi) on suomalainen johtamisasiantuntija ja Hilla Group Oyj:n toimitusjohtaja. Hän on valmistunut kauppatieteiden maisteriksi vuonna 1990 ja kauppatieteiden tohtoriksi vuonna 2000, kumpikin Vaasan yliopistosta. Hänen väitöskirjansa Väitöskirja Human resource development as a strategic activity : a single component view of strategic human resource management käsitteli henkilöstön kehittämistä yrityksen strategisena toimintona. Hän on työskennellyt aiemmin henkilöstöjohtajana Outokumpu Oyj:ssä ja Metso Oyj:ssä, toimitusjohtajana Johtamistaidon Opisto JTO:ssa ja tutkimusjohtajana Vaasan yliopistossa, jossa hän toimii myös strategisen henkilöstöjohtamisen dosenttina. Luoma on toiminut Henkilöstöjohdon ryhmä – HENRY ry:n puheenjohtajana ja hänet on nimitetty järjestön kunniajäseneksi. Hän on kirjoittanut useita johtamisaiheisia kirjoja ja artikkeleita. Vuonna 2006 hänen artikkelinsa Managers’ perceptions of the strategic role of management development palkittiin Journal of Management Development -tiedelehden Outstanding Paper -palkinnolla.Journal of Management Development -tiedelehden Outstanding Paper -palkinto == Teoksia == * Tapio Aaltonen, Mikko Luoma, Raija Rautiainen: Vastuullinen johtaminen: inhimillistä tuloksentekoa, WSOY 2004 * Pauli Juuti, Mikko Luoma: Strateginen johtaminen: miten vastata kompleksisen ja postmodernin ajan haasteisiin? Otava 2009 (Ekonomiliiton kirjallisuuspalkinto -kilpailun finalisti vuonna 2010) * Mikko Luoma, Riitta Viitala (toim.): Katveesta kilpailukyvyn ytimeen: kehittyvä henkilöstöjohtaminen pk-yrityksissä, BoD 2017 * Mikko Luoma: Johtoryhmän käsikirja: organisaation tärkeimmän joukkueen toiminta, johtaminen ja kehittäminen, AlmaTalent 2021 * Pauli Juuti, Mikko Luoma: Strateginen ajattelu ja johtaminen: matka läpi maailmankuvien, PS-kustannus 2022 == Lähteet == Luokka:Suomalaiset yritysjohtajat Luokka:Vuonna 1966 syntyneet Luokka:Elävät henkilöt
Madonna (nimi)

Madonna on italialaisperäinen naisen etunimi. ==Merkitys== Madonna-nimi koostuu italian sanoista ma (mia) ja donna, joiden kirjaimellinen merkitys on ’naiseni’ tai ’rouvani’. Erityisesti katolisessa kirkossa ja kristillisessä taiteessa nimi liitetään Jeesuksen äitiin Mariaan. Suomen kielessä madonnaa voidaan käyttää myös kuvaannollisena ilmauksena Neitsyt Marian kaltaisesta (enkelimäisen puhtaasta tai kauniista) naisesta. ==Nimi Suomessa== Madonnasta on tullut osa suomalaista etunimistöä 1900-luvun jälkipuoliskolla. Sitä on annettu lapsille lähinnä pop-artisti Madonnan uran aikana: vuosina 1980–1999 syntyneitä Madonna-nimisiä naisia on tilastoitu 18 ja vuosina 2000–2019 syntyneitä 12. Ennen 1980-lukua nimi on ollut Suomessa äärimmäisen harvinainen. Madonna-nimi ei ole mukana almanakassa, mutta se esiintyy Helsingin yliopiston almanakkatoimiston julkaisemassa kissojen nimipäiväkalenterissa. Siinä Madonnan nimipäivä on 3. syyskuuta. ==Tunnettuja Madonnia== * Madonna Louise Veronica Ciccone (s. 1958), Madonna, yhdysvaltalainen laulaja-lauluntekijä, näyttelijä, elokuvaohjaaja ja kirjailija * Madonna Wayne Gacy, Pogo, oik. Stephen Gregory Bier Jr. (s. 1964), yhdysvaltalainen kosketinsoittaja, ==Lähteet== Luokka:Etunimet
Cristóbal Galán

Cristóbal Galán (n. 1625/1630 – 24. syyskuuta 1684 Madrid) oli espanjalainen säveltäjä.Galán, Cristóbal Virtual International Authority FileGalán, Cristóbal (opera) Grove Music Online Galán toimi vuosina 1664–1667 Segovian tuomiokirkon ja sitten vuoteen 1680 Madridin Descalzas Realesin luostarin musiikillisena johtajana. Vuonna 1680 hänestä tuli kuninkaan kapellin musiikillinen johtaja.Cristóbal Galán Requiem SurveyChristóbal Galán The Ultimate Stabat Mater Site Galánin tuotantoon kuuluu zarzueloja, maallisia lauluja (kuten villancicoja) ja hengellistä musiikkia. Hän otti espanjalaisissa tyylilajeissa käyttöön aikansa italialaisia tekniikoita.Cristóbal Galán: Canto del alma. Obras en latín y en romance Le Grande Chapelle == Lähteet == == Aiheesta muualla == * IMSLP: nuotteja Luokka:Espanjalaiset säveltäjät Luokka:Barokkisäveltäjät Luokka:1600-luvulla syntyneet Luokka:Vuonna 1684 kuolleet
Aleksei Kravtšenko

Aleksei Jevgenjevitš Kravtšenko (; 10\. lokakuuta 1969 Podolsk, Moskovan alue, Venäjän SFNT, Neuvostoliitto) on venäläinen näyttelijä, joka muistetaan parhaiten partisaani Florjan roolista sotaelokuvassa Tule ja katso (1985). Hän on näytellyt myös elokuvissa 9. komppania (2005) ja Kirjava lintu (2019). == Lähteet == == Aiheesta muualla == * Luokka:Neuvostoliittolaiset näyttelijät Luokka:Venäläiset näyttelijät Luokka:Vuonna 1969 syntyneet Luokka:Elävät henkilöt
Kambrikki

Kambrikki eli cambric on kahdella niisivarrella kudottua puuvillakangasta, jota on käytetty muun muassa nenäliinoissa ja paidoissa. Alkuaan kambrikki oli hienoa hollantilaista pellavakangasta. Tiheimpiä kambrikkikankaita voi itse asiassa kutsua perkaalikankaiksi. ==Lähteet== Luokka:Kangaslajit
Perkaali

Perkaali (< ) on ohut, tiheä ja sileäpintainen palttinasidoksinen (kaksiniitinen) puuvillakangas, joka on usein painettu tai kuvio on kuosiin kudottu eli kuvio on syntynyt kudonnassa suoraan kankaan rakenteeseen. Sitä käytetään paita- ja puserokankaana sekä vuodevaatteissa. Perkaalin lankaluku on vähintään 200 lankaa neliötuumalla, joka on noin 6,45 cm2. Perkaali on alkuaan peräisin Itä-Intiasta ja se on tiheämpää kuin musliini. Myös tiheimpiä kambrikkikankaita nimitettiin usein perkaaliksi. ==Lähteet== Luokka:Kangaslajit
Detective Comics

Detective Comics on DC Comicsin julkaisema yhdysvaltalainen sarjakuvalehti, jonka ensimmäinen numero ilmestyi vuonna 1937. Detective Comics tunnetaan parhaiten siitä, että supersankari Batman teki toukokuussa 1939 ensiesiintymisensä lehden numerossa 27. Detective Comics on DC Comicsin pisimpään yhtäjaksoisesti julkaistu sarjakuvalehti. Vuonna 2011 lehden numerointi aloitettiin alusta osana The New 52 reboot -kampanjaa, mutta alkuperäinen numerointi palautettiin vuonna 2016, ja maaliskuussa 2019 julkaistiin Detective Comicsin numero 1000. == Lähteet == Luokka:DC Comics -sarjakuvalehdet Luokka:Yhdysvaltalaiset aikakauslehdet
The Gamen diskografia

Jayceon Terrell Taylor (s. 29. marraskuuta 1979 Los Angeles, Kalifornia), tunnetaan paremmin taiteilijanimellään The Game, myös muodossa Game, on yhdysvaltalainen rap-muusikko. Hän on kotoisin Comptonista, Kaliforniasta. Hänen katsotaan tuoneen 1990-luvulla kukoistaneen west coast-rapin 2000-luvulle. Game on saanut kaksi Grammy-ehdokkuutta. ==Viralliset albumit== * The Documentary – 2005 * Doctor's Advocate – 2006 * LAX – 2008 * The R.E.D. Album – 2011 * Jesus Piece – 2012 * The Documentary 2 – 2015 * The Documentary 2.5 – 2015 * 1992 – 2016 * Born 2 Rap – 2019 == Kokoelma-albumit == * Blood Moon: Year of the Wolf – 2014 * The Documentary 2 / 2.5 (Collector's Edition) – 2016 == Soundtrack-albumit == * Streets Of Compton (2016) * Block Wars (2016) ==Epäviralliset albumit== * Untold Story – 2004 * West Coast Resurrection – 2005 * Untold Story, vol. 2 – 2005 * G.A.M.E. – 2006 ==Singlet== * Westside Story – 2004 * How We Do – 2004 * Hate It or Love It – 2005 * Dreams – 2005 * Put You on the Game – 2005 * One Blood (It's Okay) – 2006 * Let's Ride – 2006 * Wouldn't Get Far – 2006 * Why You Hate The Game – 2007 * Big Dreams – 2008 * Game's Pain – 2008 * Dope Boys – 2008 * My Life – 2008 * House of Pain – 2008 * Camera Phone – 2008 * My Bitch – 2008 * Better on the Other Side – 2009 * Krazy – 2009 * Big Money – 2009 * Better Days – 2009 * Shake – 2010 * 400 Bars – 2010 * Caillra For Life – 2010 * Purp And Yellow – 2011 * Red Nation – 2011 * Pot of Gold – 2011 * Martians Vs Goblins – 2011 * The City – 2012 * Celebration – 2012 * All That (Lady) – 2012 * T.H.O.T. - 2014 * Bigger Than Me – 2014 * Or Nah - 2014 * The Soundtrack - 2014 * Ryda - 2015 * 100 - 2015 * El Chapo - 2015 * Roped Off - 2016 * All Eyez - 2016 *Oh I - 2017 *DTF - 2018 *Westside - 2019 *Stainless - 2019 *Eazy - 2022 ==Mixtapet== * YouKnowWhatItIs vol. 1 – 2002 * YouKnowWhatItIs vol. 2 * YouKnowWhatItIs vol. 3 – 2005 * Ghost Unit – 2005 * Stop Snitchin' Stop Lyin' – 2005 * The Black Wall Street Journal Volume 1 – 2006 * YouKnowWhatItIs vol. 4 – 2007 * The Black Wall Street Journal vol. 2 – 2008 * YouKnowWhatItIs vol. 5 (Welcome Home) – 2008 * Animal Doctor – 2009 * Brake Lights – 2010 * Purp & Patron – 2011 * California republic – 2012 * Operation Kill Everything – 2013 ==Musiikkivideot== *How We Do (2004) *Hate It Or Love It (2005) *Dreams (2005) *Put You On the Game (2005) *It's Okay (One Blood) (2006) *Let's Ride (Strip Club) (2006) *Wouldn't Get Far (2007) *Game's Pain (2008) *Dope Boys (2008) *My Life (2008) *Camera Phone (2008) *400 Bars (2010) *Shake (2010) * Red Nation (2011) * Pot Of Gold (2011) * Martians Vs Goblins (2011) * No More Fun and Games (2011) * The City (2012) * No More Fun and Games (2012) * Celebration (2012) * I Remember (2012) * Celebration (Remix) (2012) * Holy Water (2012) * Cough Up a Lung (2012) * Ali Bomaye (2013) * Hit The J (2013) * All That (Lady) (2013) * Bigger Than Me (2014) * Or Nah (2014) * T.H.O.T. (2014) * Same Hoes (2014) * Ryda (2015) * 100 (2015) * My Flag/Da Homies (2015) * Roped Off (2016) * All Eyez (2016) * Pest Control (2016) * Baby You (2016) *Westside (2019) *Stainless (2019) == Lähteet == Luokka:Diskografiat
Kalliokilpikonna

Kalliokilpikonna (Malacochersus tornieri), myös pannukakkukilpikonna, on maakilpikonniin kuuluva matelijalaji. Lajia tavataan uhanalaisena Itä- Afrikasta. Toisinaan sitä pidetään myös lemmikkinä. ==Koko ja ulkonäkö== Kalliokilpikonna voi kasvaa suurimmillaan noin 18 cm pitkäksi ja laji voi painaa 500 grammaa. Naaraat ovat koiraita kookkaampia. Kalliokilpikonnan kilpi on poikkeuksellisesti litteä ja vain osittain luutunut, minkä vuoksi se on joustava. Kilpi on väriltään vaihteleva. Useimmiten se on pohjaväriltään ruskea ja kilven levyissä on säteittöisesti keltaisia juovia. Lajin pää ja raajat ovat kellertävän ruskeat ja vatsa on keltainen. ==Levinneisyys ja elintavat== Kalliokilpikonnaa tavataan laikuttaisesti Sambian eteläisimmästä osasta Tansaniaan ulottuvalta alueelta ja populaatiot elävät eristyksissä toisistaan. Lajin elinympäristöä ovat kuivat kallioiset savannit ja pensaikkomaat. Suurimman osan ajastaan ne viettävät kallionkoloissa ja ovat taitavia kiipeilijöitä. Litteän ruumiinmuotonsa vuoksi ne kykenevät liikkumaan ahtaissakin väleissä. Kalliokilpikonnan ravintoa ovat ruohot, kukat ja mehikasvit. Satunnaisesti se voi syödä myös eläinten raatoja. Laji parittelee tammi–helmikuussa ja naaras munii kerrallaan yhden munan hiekkaan kaivamaansa kuoppaan heinä–elokuussa. Sama naaras munii useimmiten muutaman kerran munimisaikaan. Munien kuoriutumiseen kuluu 4-6 kuukautta. Kalliokilpikonna voi elää noin 30-vuotiaaksi. Kalliokilpikonnan kannan kokonaissuuruutta ei ole arvioitu, mutta se on laskeva ja laji luokitellaan äärimmäisen uhanalaiseksi. Suurin uhka kannalle on pyydystäminen luonnosta lemmikkieläinkauppaan, vaikka laji on suojeltu CITES-sopimuksen liitteessä I. Toinen merkittävä uhka on kallioisten elinympäristöjen häviäminen maastopalojen ja kallioiden louhimisen vuoksi. ==Lähteet== Luokka:Kilpikonnat Luokka:Uhanalaiset matelijat
Evren

Evren on piirikunta Turkin Ankaran maakunnassa. Vuoden 2019 väestönlaskennassa Evrenin väkiluku oli 3 097. ==Lähteet== ==Aiheesta muualla== Luokka:Ankaran maakunnan piirikunnat
Massimo Bontempelli

Massimo Bontempelli (1878 Como, Italia – 1960 Rooma, Italia) oli italialainen kirjailija, kriitikko ja säveltäjä. Hän sai Strega-palkinnon 1953 teoksesta L’amante fedele.Premio Strega viitattu 10.1.2021 . Bontempelli opetti kirjallisuutta vuoteen 1910 ja kirjoitti sen jälkeen artikkeleita eri sanomalehtiin, mutta 1938 hän joutui luopumaan kirjoitustyöstä viranomaisten vaatimuksesta. Hän edusti kirjailijana alkuun futurismia ja oli sittemmin 1900-luvun koulukuntana tunnetun suuntauksen johtaja. Hän nimitti käyttämäänsä metodia maagiseksi realismiksi (realismo magico). Hän oli sen merkittävin edustaja Italiassa.. Hän sai vaikutteita Luigi Pirandellon tuotannosta ja käsitteli teoksissaan samastumista ja persoonallisuuden muuttumista. Hän oli kokeileva ja käytti satiiria ja omaleimaista huumoria. Bontempelli oli 1920-luvun jälkipuolella fasistisen kirjailijaliiton johtaja.Keala Jewell, Magic Realism and Real Politics:Massimo Bontempelli's Literary Compromise Modernism/modernity (lyhyt näyte johdannosta), Johns Hopkins University. Viitattu 10.1.2021 ==Palkinnot ja tunnustukset== * Premio Strega 1953 teoksesta L’amante fedeleBontempelli, Massimo, Kirjasampo, viitattu 22.12.2021 ==Suomennettu tuotanto== * Gente nel tempo: (katkelma): Nora, antologiassa Italian kirjallisuuden kultainen kirja, WSOY 1945 ==Lähteet== ==Aiheesta muualla== Luokka:Italialaiset kirjailijat Luokka:Italialaiset kriitikot Luokka:Vuonna 1878 syntyneet Luokka:Vuonna 1960 kuolleet